text: Fængslet for røveri mod apoteksudsalg
  22 maj 2015 kl. 12.06
  Den 35-årige mand, som torsdag begik røveri mod apoteksudsalget i Højer er ved et lukket grundlovsforhør ved Retten i Sønderborg fængslet i fire uger.
  Den maskerede mand forsøgte at true sig til stærk smertestillende ? og receptpligtigt ? medicin. Men det har apoteksudsalget i Skolegade ikke på lager. I stedet krævede han at få kassebeholdningen udleveret.
  Røveren blev fældet af vidner. De bemærkede ham, da han parkerede en sort Seat uden for apoteket og tog en strikhue på.
  Bilen havde prøveplader på ? og det førte politiet til VW forhandleren i Tønder, hvor den 25-årig havde lånt bilen til en prøvekørsel. Og her kunne betjente anholde ham, da han leverede bilen tilbage.
  